BROOK ควัก 344 ลบ. ลงทุน “Binance Labs” ต่อยอดสินทรัพย์ดิจิทัล
BROOK ควัก 344 ลบ. เข้าลงทุน “Binance Labs Investment Fund” ต่อยอดธุรกิจสินทรัพย์ดิจิทัล
BROOK ควัก 344 ลบ. เข้าลงทุน “Binance Labs Investment Fund” ต่อยอดธุรกิจสินทรัพย์ดิจิทัล
2 มิ.ย. 2565

บริษัท บรุ๊คเคอร์ กรุ๊ป จำกัด (มหาชน) หรือ BROOK เปิดเผยว่า บริษัท บรุ๊คเคอร์ อินเตอร์เนชั่นแนล จำกัด (Brooker International) ซึ่งเป็นบริษัทย่อยที่บริษัทถือหุ้นอยู่ในสัดส่วนร้อยละ 100 ได้ลงทุนรวมเป็นเงิน 10 ล้านดอลลาร์สหรัฐ (แปลงจากค่าเงินบาท ณ วันที่ 2 มิ.ย. 2565 อยู่ที่ 343.50 ล้านบาท) ใน Binance Labs Investment Fund (กองทุน) ซึ่งมีเงินระดมทุนทั้งหมดจำนวน 500 ล้านดอลลาร์สหรัฐ และจัดตั้งโดย Binance Labs ซึ่งเป็นธุรกิจ venture capital และ incubation arm ของ Binance และกองทุนนี้ได้รับการสนับสนุนจากสถาบันการลงทุนระดับโลก อาทิ DST Global Partners และ Breyer Capital
นอกจากนี้กองทุน private equity ธุรกิจครอบครัวและบริษัทขนาดใหญ่ก็ได้เข้าร่วมลงทุนในกองทุนดังกล่าวในฐานะหุ้นส่วนจำกัดเช่นกัน โดยกองทุนนี้จะลงทุนในโครงการที่อยู่ในช่วงก่อตั้ง (incubation) ระยะเริ่มต้น (early-stage) และระยะปลาย (late-stage) ซึ่งสามารถทำให้เกิดการใช้งานได้จริง (use cases) ของคริปโทเคอร์เรนซีและผลักดันให้เกิดการใช้ Web3 และเทคโนโลย blockchain
ทั้งนี้บริษัทเห็นว่าการลงทุนดังกล่าวเป็นโอกาสอันดีในการค้นพบโครงการระดับโลกที่อยู่ในระบบนิเวศของสินทรัพย์ (digital asset ecosystem) และบริษัทจะยังคงมองหาโอกาสในการสนับสนุนโครงการใหม่ๆ ที่มีศักยภาพในการขับเคลื่อนการก่อให้เกิดการนำสินทรัพย์ดิจิทัลไปใช้ ไม่ว่าจะเป็น DeFi NFTs gaming Metaverse social และนวัตกรรมต่าง ๆ ด้านสินทรัพย์ดิจิทัลที่อาจเกิดขึ้นในอนาคต